Diari Oficial de la Generalitat Valenciana


Sumari del DOGV 5865, del 07-10-2008 (2008/11767)

RESOLUCIÓ de 24 de setembre de 2008, de la Direcció General de Personal, de la Conselleria d'Educació, per la que es regula la fase de pràctiques dels aspirants seleccionats en els procediments selectius per a ingrés i accessos als cossos docents de Mestres, professors d'Ensenyament Secundàri, professors d'Escoles Oficials d'Idiomes, professors de Música i Arts Escèniques i professors tècnics de Formació Professional convocats per Ordes de15 d'abril de 2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5865

Data del DOGV
:   07-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11991


Data del document
:   24-09-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * personal docent
    * concurs administratiu
    * pràctiques de formació
    * administració regional
    * ensenyament secundari
    * ensenyament professional
    * ensenyament d'idiomes
    * educació artística
    * ensenyament primari

RESOLUCIÓ de 24 de setembre de 2008, de la Direcció General de Personal, de la Conselleria d'Educació, per la que es regula la fase de pràctiques dels aspirants seleccionats en els procediments selectius per a ingrés i accessos als cossos docents de Mestres, professors d'Ensenyament Secundàri, professors d'Escoles Oficials d'Idiomes, professors de Música i Arts Escèniques i professors tècnics de Formació Professional convocats per Ordes de15 d'abril de 2008. [2008/11477]  
Per sengles Ordes de 15 d'abril de 2008, de la Conselleria d'Educació, es van convocar procediments selectius per a ingrés i accessos als cossos docents de Mestres, professors d'Ensenyament Secundàri, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, establint-se en ambdós l'obligació de realitzar un període de pràctiques que formarà part del procés selectiu i que tindrà com a objecte comprovar l'aptitud per a la docència dels aspirants seleccionats.   
En les dos ordes de convocatòria s'establix que mitjançant una resolució del director general de Personal es desplegarà el procediment d'esta fase.  
En conseqüència, esta Direcció General ha resolt el següent:  
Primer  
Les pràctiques realitzades des de la seua incorporació pels aspirants seleccionats en els processos selectius per a ingrés en els cossos docents de Mestres, professors d'Ensenyament Secundàri, professors d'Escoles Oficials d'Idiomes, professors de Música i Arts Escèniques i professors tècnics de Formació Professional, nomenats funcionaris en pràctiques per sengles resolucions del director general de Personal, de 9 de setembre de 2008, així com les d'aquells que, després del corresponent ajornament legal o per la seua qualificació de no aptes en anteriors convocatòries, estiguen en condicions de ser avaluats, seran qualificades per les comissions la composició i procediment d'actuació de les quals s'establix a continuació.  
Segon  
1. En cada Direcció Territorial d'Educació es constituiran, almenys, una comissió qualificadora per als funcionaris en pràctiques del cos de Mestres i una altra per als funcionaris en pràctiques dels cossos de professors d'Ensenyament Secundàri, professors d'Escoles Oficials d'Idiomes, professors de Música i Arts Escèniques i de professors tècnics de Formació Professional, si bé podran constituir-se més d'una en el cas que fóra necessari pel nombre d'aspirants destinats a la Direcció Territorial corresponent.  
2. Les dites comissions estaran integrades per:  
- El cap de la Unitat d'Inspecció o, si és el cas, un inspector designat per ell mateix, que actuarà com a president.  
- Dos inspectors d'educació i dos directors de centre, designats pel director territorial, que actuaran com a vocals.  
- El cap de Secció de Gestió de Personal o funcionari en qui delegue, que actuarà com a secretari.  
El director territorial proveirà les substitucions dels membres d'esta comissió que, per causes justificades, hagen de causar baixa en la mateixa.  
Aquells funcionaris en pràctiques que hagen prestat servicis en centres de diferents direccions territorials seran avaluats per la comissió qualificadora de la Direcció Territorial corresponent a l'últim centre de destí.  
3. Les comissions qualificadores organitzaran les activitats d'inserció en el lloc de treball de la fase de pràctiques, nomenaran els professors tutors i avaluaran als aspirants al terme del procés, resolent, si és el cas, els dubtes que es plantegen en aplicació d'allò que s'ha disposat per la present resolució.  
Tercer  
1. Els tutors seran nomenats entre professors experimentats, que posseïsquen, almenys, cinc anys de servici, sempre que siga possible, i demostren especial dedicació i eficiència en el seu treball y, preferentment del corresponent cos de Catedràtics, si ès el cas, que estiguen destinats al centre en què l'aspirant desenvolupe les pràctiques.  
2. El professor tutor i el funcionari en pràctiques compartiran la responsabilitat sobre la programació de les ensenyances d'este últim. Les funcions del professor tutor consistiran a assessorar i informar els funcionaris en pràctiques sobre els següents aspectes de la programació general anual:  
- Projecte educatiu: Elaboració i procés d'aplicació.  
- Projecte curricular (d'etapa): Elaboració i procés d'adequació.  
- Criteris pedagògics per a l'elaboració d'horaris.  
- Memòria administrativa: Document d'Organització del Centre (DOC), estadística, instal·lacions i equipament.  
- Organització i funcionament dels òrgans de govern.  
- Participació de la comunitat educativa i coordinació didàctica.  
Per al correcte exercici d'estes funcions, el professor tutor haurà d'assistir, almenys, a dos sessions de classe mensuals de què impartisca el funcionari en pràctiques i, alhora que observa el seu treball amb els alumnes, l'orientarà en tot el que li present dificultat o requerisca una atenció especial.  
3. Al final del període de pràctiques el professor tutor emetrà un informe en què expresse la seua valoració sobre els aspectes que es contenen en l'annex a esta resolució, així com altres dades que considere d'interés i el remetrà a la comissió qualificadora.  
Quart   
1. Les activitats d'inserció en el lloc de treball a què es referixen les Ordes de 15 d'abril de 2008, consistiran en l'exercici d'activitats tutelades pel professor tutor en relació a la programació d'aula i l'avaluació dels alumnes, així com a la informació sobre el funcionament dels òrgans de govern, participació i coordinació del centre, amb especial atenció a la tutoria d'alumnes.  
2. Les activitats de formació a què es fa referència en les ordes de convocatòria consistiran en:   
a) Una acció formativa d'almenys 25 hores, a triar entre les convocades pel Servici de Formació del Professorat o pels Centres de Formació, Innovació i Recursos Educatius (CEFIRE) de la Comunitat Valenciana. No seran vàlides, per tant, a estos efectes, aquelles accions formatives realitzades per altres administracions educatives o per entitats col·laboradores.  
b) Un Mòdul a distància de Prevenció de Riscos Laborals de 15 hores de duració.   
Les activitats formatives a realitzar, versaran sobre l'especialitat d'accés al respectiu cos docent d'ensenyaments no universitaris, o bé sobre aspectes comuns del sistema educatiu, com ara l'atenció a la diversitat i tractament a l'alumnat immigrant, convivència escolar, tecnologies de la informació i la comunicació aplicades a l'àmbit educatiu (TIC), habilitats de comunicació, organització del centre educatiu, acció tutorial, recursos i materials educatius o una altra formació específica. La duració d'esta acció formativa, serà considerada com a activitat complementària en l'horari del funcionari en pràctiques i es computarà com a tal des de l'1 de setembre de 2008 fins al 15 de març de 2009.   
L'acreditació d'haver superat la fase de formació del període de pràctiques, serà realitzada d'ofici per del Servici de Formació del Professorat, davant de les distintes comissions qualificadores establides en les direccions territorials d'Educació, mitjançant el Servici Central de la Inspecció Educativa, utilitzant per a això una certificació conjunta en què constarà la informació següent: DNI, cognoms, nom, cos docent, centre de destí, qualificació i activitats en què ha participat per a superar la fase de formació (amb expressió de codi, títol, dates de realització i hores de duració).  
3. Els aspirants elaboraran un informe final en què reflectisquen el treball realitzat durant el període de pràctiques, les dificultats que han trobat i els suports rebuts. Este informe serà entregat al terme de la fase de pràctiques a la comissió qualificadora.  
Quint  
1. L'avaluació dels aspirants serà efectuada per la comissió qualificadora a partir dels informes emesos pel professor tutor, el director del centre i l'acreditació corresponent de les activitats formatives realitzades. Els informes del professor tutor i del director del centre s'ajustaran als models que figuren en l'annex a esta resolució i s'expressaran en els termes «satisfactori» o «no satisfactori».  
En la seua valoració la comissió tindrà en compte, igualment, l'informe elaborat pels aspirants. El juí de la comissió qualificadora s'expressarà en termes de «apte» o «no apte» i quan la qualificació siga de «no apte», esta haurà de ser motivada.  
Els inspectors que formen part de la comissió qualificadora podran realitzar visites a cadascun dels funcionaris en pràctiques, a fi d'aportar els seus informes el procés d'avaluació, precisant en ells aquells aspectes que puguen presentar algun tipus de dubte en l'actuació dels candidats.  
2. La comissió qualificadora traslladarà el director territorial la relació de funcionaris en pràctiques amb la qualificació obtinguda, per a la seua remissió a la Direcció General de Personal.  
3. Els funcionaris en pràctiques declarats «no aptes» podran incorporar-se amb els seleccionats de la següent promoció per a repetir, per una sola vegada, la fase de pràctiques en els termes que s'establixen en les Ordes de convocatòria de 15 d'abril de 2008.  
Sext  
Les comissions hauran de constituir-se dins del termini de cinc dies hàbils comptats a partir del següent al de la publicació en el Diari Oficial de la Comunitat Valenciana de la present resolució. La constitució de les comissions no podrà tindre lloc sense la presència de tots els membres que la integren, llevat que concórreguen circumstàncies especials l'apreciació de la qual correspondrà al director territorial. De tal acte de constitució s'alçarà l'acta corresponent.  
Les comissions, en el termini de cinc dies després de la seua constitució, remetran l'acta a què s'al·ludix en el paràgraf anterior a la Direcció General de Personal.  
Les comissions no podran redactar acta definitiva de «apte» o «no apte» sense la presència, almenys, del president, el secretari i la mitat de la resta dels membres de la comissió. En tot cas, si després de constituïda la comissió, raons de força major o causes imprevistes determinaran la impossibilitat de la compareixença d'algun dels membres, hauran de ser posats tals extrems en coneixement del director territorial.  
Sèptim  
Amb caràcter general, per a aquells funcionaris en pràctiques que s'hagen incorporat fins al 15 de setembre de 2008, i hagueren prestat servicis efectius durant un període de sis mesos, les pràctiques es consideraran concloses el dia 15 de març de 2009.  
Sense perjuí del que disposa l'apartat sext d'esta resolució, les comissions podran disposar d'un termini de vint dies a partir del 15 de març de 2009 per a redactar l'acta final. Si les comissions qualificadores ho estimaren necessari, podran emetre un informe complementari sobre el desenvolupament de les seues actuacions. Ambdós documents, l'acta i l'informe si l'haguera, seran enviats a la Direcció General de Personal.   
No obstant això, en el cas que un aspirant no poguera completar el mínim de servicis efectius establit per a esta fase del procés selectiu per causes degudament justificades i apreciades per la Direcció General de Personal, haurà de presentar davant esta Direció General una sol·licitud de pròrroga per a la realització de les pràctiques, abans del 31 de maig de 2009 i només si li és estimada, no serà qualificat per la comissió de valoració, considerant-se ajornada per al curs següent la seua incorporació a la dita fase, amb els mateixos efectes que els aspirants a qui se li va concedir ajornament per a la seua realització, d'acord amb la resolució de 9 de setembre de 2008, de la Direcció General de Personal.  
Octau  
Els funcionaris en pràctiques que a 15 de març de 2009 hagen prestat servicis per temps inferior a sis mesos, els dits servicis els seran computats, a partir de la incorporació al centre, a l'efecte de completar el referit període. Per a això, les comissions es consideraran constituïdes amb caràcter permanent fins a la finalització del present curs escolar per a dur a terme l'avaluació dels funcionaris en pràctiques a què es referix el present apartat i aniran remetent les actes finals corresponents, en el termini de cinc dies a partir de l'últim de cada mes.  
Nové  
Contra la present resolució, que posa fi a la via administrativa d'acord amb el que preceptua l'article 109, de la Llei 30/1992, de 26 de novembre, de Règim Jurídica de les Administracions Públiques i del Procediment Comú, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació, sense perjuí de qualsevol altre que estime convenient.   
València, 24 de setembre de 2008.- El director general de Personal: David Barelles Adsuara.  
ANNEX  
Funcionari/funcionària en pràctiques:  
Centre públic:  
  
Data i signatura  
Funcionari/funcionària en pràctiques:  
Centre públic:  
  
Data i signatura